<classify> TUNU NASSOR-DAR ES SALAAM WAZIRI wa Tawala za Mikoa na Serikali za Mitaa Tamisemi, SuleimanJafo ameongeza siku tatu za kujiandikisha katika orodha la wapiga kura kwenyeuchaguzi wa serikali za mitaa. Kwa mujibu wa taarifa iliyotolewa na Waziri Jafo, kupitia Ofisi yaTamisemi imeeleza kuwa muda huo umeongezwa mpaka Oktoba 17, mwaka huu. Pamoja na hali hiyo pia baadhi ya kata za jiji la Dar es Salaamwamelazimika kutumia magari ya matangazo kuzunguka mitaani ili kuhamasisha wananchi kujiandikishakupiga kura. MTANZANIA lilipita katika mitaa mbalimbali ya jiji hilo na kukutanana magari hayo yaliyokuwa yakihamasisha watu kwenda kujiandikisha. Katika Mtaa wa Sokoni Kata ya Tandale Manispaa ya Kinondoni,mwandishi alikutana na gari la matangazo likiwa sokoni hapo hapo likihamasishakujitokea kujiandikisha. Hata hivyo katika vituo vinne vya mtaa huo gazeti hili lilishuhudiamawakala na waandikishaji wakipiga soga kutokana na kukosekana watu wakujiandikisha. Mmoja wa mawakala hao kutoka Chama cha ACT, Bahati Shauri aliiombaserikali kuongeza siku za kujiandikisha ili kutoa fursa kwa wananchi wengizaidi kujitokeza. Tunaiomba serikali kama kuna uwezekano iongeze muda wa kujiandikishakwa kuwa leo tumebakiwa na siku moja tu kesholeo, alisema Bahati. Alisema kazi ya kuwahamasisha wananchi kujiandikisha imekuwa ngumukutokana na wao kutoa sababu mbalimbali. Alisema sababu kubwa inayotolewa na wananchi ni kudhani kujiandikishalazima uwe na kitambulisho cha mpigakura kilichotolewa katika Uchaguzi Mkuu wamwaka 2015. Wengine wanasema hawawezi kupoteza muda wao kujiandikisha kwa kuwaviongozi wanaowachagua wanawageuka, alisema Bahati. Naye wakala wa CCM, Hassan Gogo alisema changamoto inayojitokeza niwananchi kutokujua vituo wanavyotakiwa kujiandikisha. Kuna watu wengi wanafika kujiandikisha ambao si wa mtaa husika hivyokutulazimu kuwaondoa na baadhi yao tukiwaelewesha wanatumia lugha si zakistaarabu, alisema Gogo. Aliongeza kuwapo kwa idadi ndogo ya wanaojiandikisha inatokana nauelewa mdogo wa wananchi ambapo wengine wanadai kuwa uchaguzi si mkubwa hivyohawawezi kupoteza muda kwa ajili yake. Alisema pamoja na gari la matangazo kupita mara kwa mara lakini watuwamekuwa wagumu kujitokeza kujiandikisha. Kama unavyoona hapa kulivyo, na gari la matangazo nadhani mmekutananalo hapo mbele linazunguka lakini watu bado wagumu kujitokeza, alisema Gogo. Naye Msimamizi Msaidizi, Kata ya Sinza Raymond Mwanga alisemawameagiza gari litakalopita mitaani kuwahamasisha wapiga kura kwendakujiandikisha. Tunasubiri hapa tumeagiza gari la matangazo liweze kuingia mitaanikuhamasisha kwa kata nzima ya Sinza, alisema Mwanga. Alisema pamoja na kuwa watu wanaendelea kujitokeza kidogo kidogolakini bado nguvu zaidi ya kuhamasisha inahitajika. Ninyi nendeni kwanza mpaka jioni tujishapitisha gari mtakujakuchukua takwimu huenda wakaongezeka baada ya kutangaza, alisema Mwanga. Katika kituo cha ofisi ya kata kilichopo mtaa wa Sinza D kilionekanakuandikisha idadi ndogo tu ya wapiga kura mpaka mwandishi anaondoka kituonihapo hakukuwa na mwananchi hata mmoja aliyefika kujiandikisha. Mwandikishaji Rehema Mapundaalisema uandikishaji unaendelea vizuri japo idadi ndogo ndiyo wamejitokeza.  <topic>: kitaifa 